CELEX: 32001R0349
Language: lt
Date: 2001-02-21 00:00:00
Title: 2001 m. vasario 21 d. Komisijos reglamentas (EB) Nr. 349/2001 iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisykles

Svarbus teisinis pranešimas

|

32001R0349

Oficialusis leidinys L 052 , 22/02/2001 p. 0014 - 0015

		Komisijos reglamentas (EB) Nr. 349/20012001 m. vasario 21 d.iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisyklesEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 2020/2000 [2], ypač į jo 11 straipsnio 1 dalį,kadangi:(1) Reglamento (EEB) Nr. 2092/91 11 straipsnio 1 dalyje nustatyta, kad iš trečiosios šalies importuojami produktai gali būti parduodami tik tada, kai jie yra kilę iš trečiosios šalies, nurodytos sąraše, sudarytame remiantis Reglamento (EEB) Nr. 2092/91 11 straipsnio 2 dalyje nustatytomis sąlygomis. Tas sąrašas yra nustatytas Komisijos reglamento (EEB) Nr. 94/92 [3] su paskutiniais pakeitimais, padarytais Reglamentu (EB) Nr. 2426/2000 [4], priede.(2) Vengrija kreipėsi į Komisiją dėl jos įtraukimo į sąrašą terminų pakeitimo tam, kad galėtų leisti importuoti ekologiškai išaugintą žaliavą. Vengrija pateikė informaciją, kurios reikalaujama remiantis Reglamento (EEB) Nr. 94/92 2 straipsnio 5 dalimi. Išnagrinėjus pateiktą informaciją, padaryta išvada, kad minėti reikalavimai yra lygiaverčiai Bendrijos teisės aktų reikalavimams.(3) Argentina pateikė Komisijai visas pareikalautas garantijas dėl gyvūnų ir gyvulininkystės produktų gamybos ir kontrolės. Todėl 2001 m. vasario 28 d. nustatytas terminas turi būti pratęstas, kad importas nenutrūktų.(4) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 94/92 priedas dėl Argentinos ir Vengrijos iš dalies keičiamas pagal šio reglamento priedą.2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2001 m. vasario 21 d.Komisijos varduFranz FischlerKomisijos narys[1] OL L 198, 1991 7 22, p. 1.[2] OL L 241, 2000 9 26, p. 39.[3] OL L 11, 1992 1 17, p. 14.[4] OL L 279, 2000 11 1, p. 19.--------------------------------------------------PRIEDASArgentinai skirto teksto 5 punktas pakeičiamas taip:"5. Įtraukimo laikotarpis: iki 2003 m. birželio 30."Vengrijai skirto teksto 2 punktas pakeičiamas taip:"2. Kilmė: Vengrijoje išauginti 1 punkto a papunktyje nurodytos kategorijos produktai ir ekologiškai išauginti 1 punkto b papunktyje nurodytos kategorijos produktų ingredientai arba minėti produktai ir ingredientai, importuoti į Vengriją iš:- Europos bendrijos,- arba iš Bendrijai nepriklausančios šalies taikant sistemą, kuri pripažinta lygiaverte pagal Reglamento (EEB) Nr. 2092/91 11 straipsnio 1 dalies nuostatas."--------------------------------------------------